open-index/open-wikipedia-markdown huggingface dataset:
Livvakten (1961)

er en japansk film fra 1961, regissert av Akira Kurosawa.

## Handling
I 1860 vandrer en rōnin gjennom et øde japansk landskap. Når han stopper ved et gårdshus for å skaffe vann, overhører han et eldre ektepar som er lei seg for at deres eneste sønn, som ikke ønsker å kaste bort livet sitt som bonde, har stukket av til en nærliggende by overfylt av kriminelle. Byen er også delt mellom to rivaliserende mafia-sjefer. Den fremmede reiser til den samme byen hvor han snart møter Gonji, eieren for en liten taverna som råder Roninen til å reise sin vei så raskt som mulig.

Gonji forteller Rōnin at de to stridende kriminelle sjefene, Ushitora og Seibei, kjemper om den lukrative gambling-fortjenesten som drives av Seibei. Ushitora hadde lenge vært Seibeis nestkommanderende, men han gjorde opprør når Seibei bestemte at hans etterfølger skulle være sønnen Yoichiro - en ubrukelig tenåring. Byens ordfører, en silke-forhandler ved navn Tazaemon, hadde lenge blitt betalt av Seibei. Rōnin bestemmer seg for å sette de to kriminelle gjengene opp mot hverandre, i håp om å frigjøre hele byen fra de kriminelles grep - en gang for alle.

## Skuespillere
* Toshiro Mifune som Kuwabatake Sanjuro. En omvandrende ronin, som blir dratt inn i en gjeng-krig.
* Eijirō Tōno som Gonji. En taverne-eier som blir ronins allierte.
* Tatsuya Nakadai som Unosuke. En gangster, og yngre bror av Ushitora og Inokichi.
* Seizaburo Kawazu som Seibei. Den tidligere sjefen av byens underverden. Hovedkvarteret hans er et bordell.
* Kyū Sazanka som Ushitora. En annen gjeng-leder i byen. Tidligere alliert av Seibei, før de gikk forskjellige veier.
* Isuzu Yamada som Orin. Kona til Seibei.
* Daisuke Katō som Inokichi. Den yngre broren til Ushitora, og den eldre broren til Unosuke.
* Takashi Shimura som Tokuemon. Påstår at han er byens nye ordfører.
* Hiroshi Tachikawa som Yoichiro. Sønnen til Seibei og Orin, men ønsker ikke å ta over farens gjeng etter ham.
* Yosuke Natsuki som sønnen til en fattig bonde. En ung mann som stikker av hjemmefra, for å bli medlem av Ushitoras gjeng.
* Ikio Sawamura som Hansuke. Byens politi-konstabel, som er fullstendig korrupt.
* Atsushi Watanabe som byens kiste-produsent. Han tjener godt på den konstante gjeng-krigen.
* Susumu Fujita som Honma. En av Seibeis håndlangere.

## Referanser


## Eksterne lenker
*
Upham (Nord-Dakota)

**Upham** er en amerikansk by. Den ligger i McHenry County i Nord-Dakota, og har 130 innbyggere. Den ble grunnlagt i 1905.

## Referanser
Mthatha

**Mthatha** (tidligere *Umtata*) er en by i provinsen iMpuma-Koloni i Sør-Afrika. Den ligger ved elva Mthatha, som den er oppkalt etter. Ved folketellingen i 2011 hadde byen 96&nbsp;114 innbyggere.

Byen utviklet seg fra en militærpost etablert i 1882. Fra 1976 til 1994, i Apartheid-tiden, var byen hovedstad for bantustanen Transkei og bar navnet Umtata. Først i mars 2004 skiftet byen navn tilbake til Mthatha.

I 1976 ble det etablert en avdeling av Universitetet i Fort Hare i byen. Denne ble til Universitetet i Transkei i 1977, og ble innlemmet i Walter Sisulu University i 2005.

## Referanser
Claude Lelouch

**Claude Barruck Joseph Lelouch** (født 30. oktober 1937 i Paris) er en fransk filmregissør.

## Filmografi i utvalg
### Spillefilmer
* 1964 : *Signalementet (L'amour avec des si...)*
* 1965 : *Gangsterskolen (Une fille et des fusils)*
* 1966 : *[[En mann og en kvinne]] (Un Homme et une Femme)*
* 1967 : *Leve for å leve (Vivre pour vivre)*
* 1969 : *Livet, kjærligheten, døden  (La Vie, l'amour, la mort)*
* 1969 : *En mann for meg (Un homme qui me plaît)*
* 1970 : *Kjeltringen (Le voyou)*
* 1972 : *Penger, penger, penger... (l'Aventure, c'est l'aventure)*
* 1973 : *En kvinne og en kjeltring (La bonne année)*
* 1974 : *Og nå, min elskede (Toute une Vie)*
* 1975 : *Le Chat et la souris*
* 1977 : *Ny mann, ny sjanse (Un autre homme, une autre chance)*
* 1979 : *To på flukt (A nous deux)*
* 1986 : *En mann og en kvinne tyve år senere (Une Homme et une Femme: Vingt ans déjà)*
* 1986 : *Attention bandits!*
* 1992 : *En vakker historie (La Belle histoire)*
* 1993 : *Mye skrik og lite ull (Tout ça... pour ça)*
* 1996 : *Menn og kvinner: En bruksanvisning (Hommes femmes: Mode d'emploi)*
* 1998 : *Sammentreff og tilfeldigheter (Hasards ou coïncidences)*
* 2007 : *Roman De Gare*
* 2010 : *Ces amours-là*
* 2015 : *Han + henne*
### Kortfilmer og episodefilmer
* 1967 : *[[Langt fra Vietnam]]*
* 1973 : *Det viktigste er ikke å vinne*
* 1976 : *C'était un rendez-vous*
* 1996 : *Lumière og kompani*
* 2002 : *11'0901 - September 11 (delen "France")*
* 2007 : *Chacun son cinéma (delen "Cinéma de Boulevard")*

## Referanser


## Eksterne lenker
*
Aliwal North

**Aliwal North** er en by nord i provinsen iMpuma-Koloni i Sør-Afrika. Den ligger ved elva Oranje, og hadde 35 153 innbyggere ved folketellingen i 2011.

Byen ble grunnlagt i 1849 av Harry Smith, som ga byen navnet «Aliwal» til minne om seieren over sikhene i slaget ved Aliwal under den første anglo-sikh-krigen i India i 1846, og «North» ble lagt til for å skille den fra Aliwal South (i dag Mossel Bay).

## Referanser
Revolveren

er en japansk spillefilm fra 1949 regissert av Akira Kurosawa.

## Handling
Filmen foregår i løpet av en hetebølge midt på sommeren i Tokyo. Etterforsker Murakami (spilt av Toshiro Mifune) får sin Colt-pistol stjålet på et overfylt tog. Han jager etter lommetyven, men tyven forsvinner i den store folkemengden. Murakami rapporterer tyveriet til politiets hovedkvarter. Han går deretter undercover i flere dager, og forsøker å infiltrere et ulovlig våpen-marked. Politiet plukker til slutt opp spor av et mulig pistol-salg. Det blir oppdaget at Murakamis stjålne pistol ble brukt i en nylig forbrytelse, og han begynner å samarbeide med etterforsker Satō.

Etter å ha avhørt en mistenkt får Murakami og Satō vite om en våpen-forhandler som kalles for Honda. Når de konfronterer Honda, peker han dem i retning av Yusa, en gammel krigsveteran som har tydd til kriminalitet på sine eldre dager. De begynner å etterforske Yusa og kjæresten hans, showgirl Harumi Namiki. Murakamis pistol brukes under en annen forbrytelse, denne gangen som drapsvåpen. Satō går til et hotell, Yusas siste gjemmested. Men Yusa skyter ham, og Satō havner hardt skadd på sykehuset. Murakami må derfor gå etter de skyldige på egen hånd.

## Skuespillere
* Toshiro Mifune som etterforsker Murakami
* Takashi Shimura som etterforsker Satō
* Keiko Awaji som Harumi Namiki
* Eiko Miyoshi som Harumis mor.
* Noriko Honma som kvinne i butikken.
* Isao Kimura som Yusa.
* Minoru Chiaki som direktør
* Ichiro Sugai som Hotell-eier.
* Gen Shimizu som politi-etterforsker Nakajima
* Reikichi Kawamura som offiser Ichikawa
* Noriko Sengoku som en ung kvinne.

## Referanser


## Eksterne lenker
*
Mount Fletcher

**Mount Fletcher** er en by nord i provinsen iMpuma-Koloni i Sør-Afrika.  Ved folketellingen i 2011 hadde byen 11 488 innbyggere.

Byen ble grunnlagt i 1882 og er oppkalt etter et fjell i nærheten.

## Referanser
Satsunanøyene

**Satsunanøyene** (薩南諸島 - *Satsunan Shotō*; «øyene sør for Satsumaprovinsen») er betegnelsen for den nordlige delen av Ryukyuøyene i Japan. Administrativt er øyene en del av prefekturet Kagoshima.

Geografisk deles øyene inn i 3 grupper, fra nord til sør:
* Osumiene
* Tokaraøyene
* Amamiøyene

## Eksterne lenker
* 
* Etymologi. The Association of Japanese Geographers
Odd Thraning

**Odd-Eiliv Bertheus Thraning** (født 1947) er en norsk tidligere lærer og politiker (Ap).

Han vokste opp i Gratangen, hvor både faren og farfaren var ordførere. Etter realskole og gymnas i Narvik ble han utdannet kjemiingeniør fra NTH. Deretter var han forsker ved NTH i et par år. Thraning var hovedlærer i kjemi og undervisningsinspektør ved Frol videregående skole og Levanger tekniske fagskole før han ble ordfører.

Thraning var medlem av Levanger kommunestyre og formannskap 1995–2007 og ordfører 1999–2007. Han var leder i Levanger Arbeiderparti 1993–1999 og nestleder i Nord-Trøndelag Arbeiderparti.

Thraning har ledet Idrettslaget Sverres fotballavdeling og Levanger Fotballklubb.

## Referanser
Port Alfred

**Port Alfred** er en by i provinsen iMpuma-Koloni i Sør-Afrika. Byen ligger like ved hovedveien R72, omtrent én times kjøring sydøst for Port Elizabeth. Ved folketellingen i 2011 hadde byen 25 859 innbyggere.

## Referanser

 


## Eksterne lenker
*
PLIVO

**PLIVO** (en forkortelse for *pågående livstruende vold*) er en prosedyre for samvirke mellom politiet, brannvesenet, redningstjenesten og helsevesenet ved hendelser der det utøves livstruende vold mot flere personer. Prosedyren ble utviklet for en bedret nasjonal beredskap etter terrorangrepet 22. juli 2011.

PLIVO erstattet «skyting pågår»-instruksen. 

Prosedyren er godkjent av Politidirektoratet, Helsedirektoratet og Direktoratet for samfunnssikkerhet og beredskap.

## Prinsipper
Hovedprinsipper i PLIVO prosedyren:

* **Rask inngripen:** Første enhet på stedet skal umiddelbart iverksette tiltak for å stoppe gjerningspersonen(e) og redusere skadeomfanget.
* **Tverretatlig samarbeid:** Effektiv samhandling mellom politi, brann og helse er essensielt for å håndtere situasjonen og gi nødvendig hjelp til skadde. ​

* **Samtidig innsats:** Mens politiet arbeider for å nøytralisere trusselen, kan brann- og helsepersonell yte livreddende førstehjelp i områder som er vurdert som tilstrekkelig sikre.

## Referanser
Zap (Nord-Dakota)

**Zap** er en amerikansk by. Den ligger i Mercer County i Nord-Dakota, og har 237 innbyggere. Den ble grunnlagt i 1913.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Cabirias netter

***Cabirias netter*** (originaltittel: *Le notti di Cabiria*) er en italiensk dramakomedie fra 1957 regissert av Federico Fellini.

Filmen vant Oscar for beste fremmedspråklige film under den 29. Oscar-utdelingen i 1957. 

## Handlingsreferat
Filmen åpner på at den prostituerte Cabiria og hennes kjæreste Giorgio lekende jager hverandre gjennom et jorde, og opp til bredden av en elv. Uvitende om Giorgios kriminelle intensjoner, står Cabiria alt for nærme kanten av vannet, før hun blir dyttet inn i elven og får vesken - og pengene hennes stjålet. Hun blir raskt reddet av en gruppe tilskuere som hindrer henne fra å drukne. Cabiria vender tilbake til sitt lille hjem, men Giorgio har allerede forsvunnet. Hun er bitter, og når hennes beste venn og nabo, Wanda, forsøker å hjelpe henne med å komme over ham, skyver Cabiria henne vekk og forblir misfornøyd.

En natt står Cabiria utenfor en eksklusiv nattklubb, og blir vitne til et slagsmål mellom den kjente film-stjernen Alberto Lazzari og kjæresten hans. Den irriterte Lazzari møter deretter Cabiria, og hun blir med ham hjem, hvor Cabiria blir forbløffet over hans overflod. De to deler et intimt øyeblikk på Lazzaris soverom, men de blir raskt avbrutt av Lazzaris forrige kjæreste. Cabiria går deretter til et trylle-show, og tryllekunstneren drar henne opp på scenen og utsetter henne for hypnose samtidig som publikum ler. Rasende over å ha blitt utnyttet til publikums fornøyelse, går hun sin vei i dårlig humør.

Utenfor teatret står en mann ved navn Oscar, og venter på å snakke med henne. Han var blant publikum under hypnosen hennes. De tar en drink sammen, og først er hun forsiktig og mistenksom. Men etter flere møter blir Cabiria lidenskapelig forelsket i ham, og de planlegger å gifte seg etter bare noen få uker sammen. Cabiria blir henrykt og selger hjemmet sitt, og tar ut alle pengene hennes fra banken. Summen av mer enn 700 000 lire i kontanter skal representere medgiften hennes.

Men når hun viser dette til Oscar på en restaurant, råder han henne til å beholde alt sammen i vesken hennes. Imidlertid, under en spasertur i et skogsområde på en klippe med utsikt over en innsjø, blir Oscar fjern og begynner å opptre veldig nervøs. Cabiria innser at akkurat som sin tidligere kjæreste, har Oscar til hensikt å dytte henne over klippen og stjele alle pengene hennes. Hun kaster vesken for føttene hans, begynner å gråte, og ber ham om å drepe henne. Men han tar pengene hennes, og forlater henne der.

## Medvirkende
* Giulietta Masina - Cabiria Ceccarelli
* François Périer - Oscar D'Onofrio
* Amedeo Nazzari - Alberto Lazzari
* Franca Marzi - Wanda
* Dorian Gray as Jessy
* Franco Fabrizi - Giorgio
* Aldo Silvani - trollmannen
* Ennio Girolami - halliken Amleto

## Referanser


## Eksterne lenker
*
Giulietta Masina

**Giulietta Masina** (født *Giulia Anna Masina* 22. februar 1921 i San Giorgio di Piano, Bologna, Emilia-Romagna, død 23. mars 1994 i Roma, Lazio) var en italiensk skuespiller, gift med Federico Fellini fra 1943 til hans død 1993.

## Filmer i utvalg
* 1948 : *Uten barmhjertighet* (Senza pietà)
* 1950 : *[[Piken fra varieteen]] (Luci del varietà)*
* 1952 : *[[Den hvite sjeiken]] (Lo sceicco bianco)*
* 1952 : *[[Hun ofret seg selv]] (Europa '51)*
* 1954 : *[[Landeveien]] (La strada)*
* 1955 : *[[Krapyl (film)|Krapyl]] (Il bidone)*
* 1957 : *[[Cabirias netter]] (Le notti di Cabiria)*
* 1958 : *[[Kvinnefengslet]]* (Nella città l'inferno)
* 1960 : *Piken i kunstsilke* (Das Kunstseidene Mädchen)
* 1965 : *[[Julietta og åndene]] (Giulietta degli spiriti)*
* 1969 : *Den gale fra Chaillot (The Madwoman of Chaillot)*
* 1985 : *[[Ginger og Fred]] (Ginger e Fred)*

## Referanser


## Eksterne lenker
*
Thames House

**Thames House** er en vernet bygning i Millbank i City of Westminster, på Themsens nordlige bredd ved siden av Lambeth Bridge. Bygningen er hovedkvarteret til The Security Service («MI5»), Storbritannias sikkerhetstjeneste, og var frem til mars 2013 også hovedkontor for Departementet for Nord-Irland.

Thames House ble bygget i 1929–1930 av John Mowlem & Co. etter tegninger av regjeringsarkitekten Frank Baines.
Forbudt lek

***Forbudt lek*** (originaltittel: *Jeux interdits*) er et fransk krigsdrama fra 1952 regissert av René Clément.

Filmen vant Oscar for beste fremmedspråklige film på den 25. Oscar-utdelingen i 1953. Filmen ble også vist på filmfestivalen i Venezia, hvor den vant Gulløven

## Handling
Året er 1940. Mange franskmenn flykter sørover fra tyske angrep med fly. Et av flyene angriper flyktningene på landeveien, og en liten pike mister begge foreldrene sine. Den unge bondegutten Georges finner henne, og tar henne med hjem til gården. Jenta ønsker først og fremst å begrave sin hund, som også døde under angrepet. Jenta for bli på gården og blir etter hvert en del av det lille samfunnet.

Mens de voksne krangler om ubetydeligheter, og Europas nasjoner er på vei mot den store ødeleggelsen, bygger de to barna en kirkegård for dyr. De blir etter hvert fascinert av døden, og gleder seg til et nytt dyr skal dø. Fascinasjonen går så langt at barna selv begynner å drepe dyr. Da Georges stjeler et kors fra landsbyens kirkegård, blir omgivelsene mistenksomme til barna.

## Skuespillere
* Georges Poujouly som Michel Dollé
* Brigitte Fossey som Paulette
* Amédée som Francis Gouard
* Laurence Badie som Berthe Dollé
* Madeleine Barbulée som en sykesøster for Røde Kors
* Suzanne Courtal som Madame Dollé
* Lucien Hubert som Joseph Dollé
* Jacques Marin som Georges Dollé
* Marcel Mérovée som Raymond Dollé
* Violette Monnier som Renée Dollé
* Denise Péronne som Jeanne Gouard
* Fernande Roy som en jente i Gouard-familien
* Louis Saintève som en pastor
* André Wasley som en nabo av Gouard-familien

## Referanser


## Eksterne lenker
*
Runtimebibliotek

Et **runtimebibliotek** er innenfor informatikken navnet på et sett med lavnivå-rutiner som benyttes av en kompilator for å fremkalle en adferd i det omgivende runtime miljøet. Kompilatoren setter inn kall til runtime biblioteket i den kompilerte eksekverbare binærfil. Under utførelse av det kompilerte programmet finner det sted en kommunikasjon mellom den eksekverbare binærfil og runtime-miljøet på de punkter i programflyten hvor disse kallene forekommer.
Agnoderus

* Se Systematisk inndeling

***Agnoderus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921
******** Slekten *Agnoderus* Thomson, 1864 
********* *[[Agnoderus gnomoides]]* Thomson, 1864

## Kilder
* lamiinae.org - *Amechana*. Med liste over artene http://www.lamiinae.org/80v/index.php?pg=clm&id=11956-875&lg=en
* Katalog over artene, Gamle verden

## Eksterne lenker
* 
* Bildegalleri
PEAR

**PHP Extension and Application Repository** eller **PEAR** er et programvare-lager til programkode som er skrevet i skriptspråket PHP. PEAR ble grunnlagt i 1999 som et prosjekt til fremming av gjenbruk av kode som utfører vanlige funksjoner. Prosjektet har som formål å sørge for et strukturert bibliotek av kode, vedlikeholde et system for distribuering av koden og for styring av biblioteker, og å fremme en standard kodestil.
Borgerskapets diskrete sjarm

***Borgerskapets diskrete sjarm*** (originaltittel: *Le Charme discret de la bourgeoisie*) er en spansk-fransk dramakomedie fra 1972 regissert av Luis Buñuel. Filmen inneholder mye svart humor og satire.

Filmen vant Oscar for beste fremmedspråklige film på den 45. Oscar-utdelingen i 1973. 

## Medvirkende
* Fernando Rey - Rafael Acosta, ambassadør for republikken Miranda
* Paul Frankeur - M. Thévenot
* Delphine Seyrig - Simone Thévenot
* Bulle Ogier - Florence, Mme. Thévenots søster
* Stéphane Audran - Alice Sénéchal
* Jean-Pierre Cassel - Henri Sénéchal
* Michel Piccoli - minister
* Georges Douking - gartner
* Milena Vukotic - Ines, hushjelpen til Sénéchals
* Maria Gabriella Maione - geriljasoldat
* Claude Piéplu - oberst
* Pierre Maguelon - «brigadier sanglant»
* François Maistre - kommissær Delecluze
* Julien Bertheau - Msgr Dufour, biskop
* Muni - bonde
* Pierre Maguelon - politisersjant
* Bernard Musson - kelner i te-rom
* Robert Le Béal - skredder

## Referanser


## Eksterne lenker
*
Percheron

**Percheron** er en kaldblodshest som stammer fra Normandie i Nord-Frankrike.

Den er ofte sort eller skimmel, men de finnes også i hvitt og grått. Mankehøyden varierer fra 160–185&nbsp;cm, og hingster kan veie godt over 1000&nbsp;kg. De har rolig gemytt, og er samarbeidsvillige og tilpasningsdyktige.

De brukes hovedsakelig som kjørehester, men også i hobbyridning. Dette er Frankrikes mest kjente trekkhest. Rasen ble på 1700-tallet krysset med en fullblods-araber.

Percheroner har god helse og lever ofte lenge.

## Referanser
Tennessee walker

**Tennessee Walking Horse**, **Tennessee walker** eller bare **Walker**, er en amerikansk hesterase, fra staten Tennessee i USA.

## Beskrivelse
Walkeren er fra 140-170 cm høy, og veier rundt 450 kg. De har en høyerist hale, og lange, slanke bein.

## Historie
Tennessee walker kom, som de fleste andre amerikanske rasene, fra Spania på 1800-tallet. Plantasjeeiere avlet opp rasen på grunn av dens behagelige gangart: running walk. Denne gangarten omtales vanligvis som tølt på norsk, og utføres av en rekke andre hesteraser verden over, men det er små forskjeller mellom rasene i hvordan gangarten utføres.

## Referanser


## Kilder
* Tennessee Walking Horse Breeders and Exhibitors Association (TWHBEA): The Breed Besøkt 14. oktober 2024
USA-mesterskapet på 15 km 2015

**USA-mesterskapet på 15 km 2015** (2015 USATF 15km Championships) ble arrangert 14. mars 2015, som en del av gateløpet Gate River Run i Jacksonville i Florida i USA. 

## Resultater, herrer






## Resultater, kvinner






## Eksterne lenker
* USA T&F - 2015 USATF 15km Championships
Avfallsinnhenting (informatikk)

**Avfallsinnhenting** eller **søppeltømming** (engelsk: *garbage collection*) er innenfor informatikken navnet på en form for automatisk minnehåndtering. *Avfallshenteren* (*the* *garbage collector*) prøver å få tilgang til avfallet, som er et område i hovedminnet som blir opptatt av objekter som ikke lenger er i bruk av et program. Avfallsinnhenting ble oppfunnet av John McCarthy i 1959 for å abstrahere bort manuell minnehåndtering i programmeringsspråket Lisp.

## Referanser
Lake Darling

**Lake Darling** er en innsjø i elva Souris i Renville i Nord-Dakota. Den er laget ved bygging av Lake Darling dam og ligger 16 miles nord og 13 miles vest for Minot. Innsjøen er 9501 acres, har en omkrets på 68 miles og en maksimal dybde på 26 fot. Den er populær for fiskere og har rampe for å sette ut båter. Man kan få gjedde og abbor når man fisker her.

## Kilder
*Om Lake Darling hos www.lake-link.com
Kubernetes

**Kubernetes** er et system for programvarekontainere basert på åpen kildekode som er utviklet av Google. Dens formål er å «sørge for en plattform for automatisk distribusjon, skalering og operasjoner av kontainere på tvers av klynger av datamaskiner som verter.»

Første versjon ble lansert 7. juni 2014. Siste versjon er 1.18.8, lansert 13. august 2020.

## Referanser


## Eksterne lenker
* 
*
Mthatha (elv)

**Mthatha** eller **Umtata** (xhosa&#x3A; *<nowiki/>'mtathe Bawo*) er en elv i provinsen Eastern Cape i Sør-Afrika. Elven renner i sørøstlig retning, er omtrent 250 km lang og har et nedbørfelt på 2 600&nbsp;km². Den munner ut i Indiahavet i et estuar ved Coffee Bay.

De viktigste sideelvene er Ngqungqu og Cicira.

## Demninger
Elven er del av Mzimvubu to Keiskamma Water Management Area og har to demninger:
* Mthathademningen
* Mabelenidemningen

## Referanser


## Eksterne lenker
* The Ecological Health of the Mthatha River 
* 180° view of Mthatha River Mouth
* Invasive alien plants along Mthatha river
Marknadsdomstolen

**Marknadsdomstolen** er en svensk spesialdomstol som behandler saker om markedsføring. Domstolen består av en ordfører, en viseordfører og fem særskilte regjeringsutnevnte medlemmer. Medlemmene er en blanding av jurister med dommererfaring og økonomiske eksperter.

Privatpersoner kan ikke henvende seg til  Marknadsdomstolen er forbeholdt næringsdrivende, konsumentombudsmannen og visse forbund, mens privatpersoner ikke kan henvende seg til den.. Domstolens oppgave er å avgjøre saker og tvister. Den gir ikke juridisk veiledning.

Det er kostnadsfritt å levere inn en stevningssøknad i Marknadsdomstolen, og de endelige kostnadene for hele prosessen betales av den tapende part. Det å avgjøre en sak tar oftest omkring ett år, og avgjørelser kan ikke ankes.

Marknadsdomstolens forhandlinger er offentlige for almenheten.
Coffee Bay

**Coffee Bay** (afrikaans: *Koffiebaai*) er et lite tettsted og feriested på Wild Coast i provinsen Eastern Cape i Sør-Afrika, rundt 250&nbsp;km sør for Durban og rundt 80&nbsp;km sørøst for Viedgesville. Ved folketellingen i 2011 hadde tettstedet 258 innbyggere.

Tettstedet er oppkalt etter kaffeplantene som spiret i området fra bønner fra skipsvrak og plyndrere.

Elven Mthatha munner ut i Coffee Bay.

## Referanser
Landeveien

***Landeveien*** (originaltittel: *La strada*) er en italiensk dramafilm og road movie fra 1954 regissert av Federico Fellini. Filmen handler om en fattigpiken Gelsomina som må legge ut på landeveien sammen med gjøgleren og pøbelen Zampani som har kjøpt henne av hennes mor for 10 000 lire. De ender omsider opp på et sirkus.

Filmen vant Oscar for beste fremmedspråklige film på den 28. Oscar-utdelingen i 1956.

Den ble svært godt mottatt av både norske og utenlandske kritikere.

## Handling

Gelsomina, en ung kvinne, får vite at søsteren hennes Rosa er død etter en sirkus-forestilling sammen med strongman Zampanò. Mannen dukker opp ett år senere for å spørre moren om Gelsomina kan innta Rosas plass. Moren godtar 10 000 lire, og datteren hennes reiser samme dag. Zampanò livnærer seg som en omreisende "street performer" og underholder store folkemengder. Han lærer opp Gelsomina å blant annet spille blant annet tromme og trompet, og danse for publikum.

Gelsomina gjør til slutt opprør mot hvordan hun blir behandlet, og reiser sin vei. Hun får øye på en annen street entertainer, Il Matto, en talentfull linedanser og klovn. Når Zampanò får øye på henne der, tar han henne tilbake med makt. De blir med på et sirkus hvor Il Matto allerede er ansatt. Men både Il Matto og Zampanò blir deretter sparket fra sirkuset.

## Medvirkende
* Anthony Quinn - Zampanò
* Giulietta Masina - Gelsomina
* Richard Basehart - Il Matto, narren
* Aldo Silvani - Il Signor Giraffa, sirkuseieren
* Marcella Rovere - La Vedova, enken
* Livia Venturini - La Suorina, nonnen

## Referanser


## Eksterne lenker
*
Garry Shandling

**Garry Emmanuel Shandling** (født 29. november 1949 i Chicago, død 24. mars 2016 i Los Angeles) var en amerikansk komiker og skuespiller, best kjent for *[[It's Garry Shandling's Show]]* og *[[The Larry Sanders Show]]*.

## Referanser


## Eksterne lenker
*
Northern Ireland Office

**Northern Ireland Office** (**NIO**) er et britisk departement med ansvar for saker relatert til Nord-Irland. Departementet har kanselli i Stormont House i Belfast og Horse Guards Road i London.

NIOs hovedoppgave er å opprettholde og støtte devolusjonen fastsatt i Belfastavtalen, herunder delegeringen av justis- og politiområdene til Den nordirske forsamling.

Videre representerer departementet Storbritannias regjering i Nord-Irland.

## Referanser


## Eksterne lenker
*
Jomfrukilden

***Jomfrukilden*** (orig. *Jungfrukällan)* er en svensk dramafilm fra 1960 regissert av Ingmar Bergman etter et manus av Ulla Isaksson, basert på en folkevise om Per Tyrssons døtre.

Filmen vant Oscar for beste fremmedspråklige film på den 33. Oscar-utdelingen i 1960.

## Handling
Handlingen utspiller seg på 1300-tallet. Den unge jomfru Karin (Birgitta Pettersson) blir voldtatt og myrdet, og hennes far (Max von Sydow) hevner seg på overgriperne.

## Rolleliste
* Max von Sydow – herr Töre
* Birgitta Valberg – fru Märeta
* Birgitta Pettersson – jomfru Karin, deres datter
* Gunnel Lindblom – Ingeri
* Axel Düberg – Den magre
* Tor Isedal – Den stumme
* Allan Edwall – Tiggeren
* Axel Slangus – Brovakten
* Gudrun Brost – husholdersken Frida
* Oscar Ljung – Simon i Snollsta
* Tor Borong – første gårdsgutt
* Leif Forstenberg – andre gårdsgutt
* Ann Lundgren – stand-in för Gunnel Lindblom och Birgitta Valberg
 
## Referanser


## Eksterne lenker
*
USA-mesterskapet på 100 km gateløp 2015

**USA-mesterskapet på 100 km gateløp 2015** (2015 USATF 100km Road Championships) ble arrangert 11. april 2015, som en del av gateløpet MadCity 100K i Madison i Wisconsin i USA. 

## Resultater, herrer






## Resultater, kvinner






## Eksterne lenker
* USA T&F - 2015 USATF 100km Road Championships 
* Run Race - MadCity 100K (Solo) USATF Championship
Papyrus 115

**Papyrus 115** (\mathfrak{P}115) er det eldste kjente bevarte fragmentet som er blitt funnet fra Bibelens Åpenbaringsbok. Det stammer fra 225-275 etter Kristus og er skrevet på gresk.

Noe særlig interessant med papyrus 115 er (som pilen på bildet peker til) tallet 616 (chi, jota, stigma - ΧΙϚ) som dyrets tall, og ikke 666 (chi, xi, stigma - ΧΞϚ) som det populært kjennes som. Av dette er det oppstått en diskusjon om dyrets tall er feiloversatt, ettersom hebraisk for 666 ligner 616 på latin.

Grenfell og Hunt oppdaget papyrusen i Oxyrhynchus i Egypt.

## Eksterne lenker
* Oxford University 'P. Oxy. LXVI 4499'
Tre hektiske døgn

***Tre hektiske døgn*** (fransk: *Au delà des grilles*, italiensk: *Le mura di Malapaga*) er en fransk-italiensk dramakomedie fra 1949, regissert av René Clément. 

Filmen vant Oscar for beste fremmedspråklige film på den 23. Oscar-utdelingen i 1951.

## Handling
Pierre Arrignon, en fransk kriminell, er nå på flukt. Han befinner seg for tiden i Genova, Italia, hvor han snart forelsker seg i Marta Manfredini (spilt av Isa Miranda) en lokal kvinne. Historien er hovedsakelig lagt til Italia.

## Rolleliste
* Jean Gabin - Pierre Arrignon
* Isa Miranda - Marta Manfredini
* Vera Talchi - Cecchina, Martas datter
* Andrea Checchi - Giuseppe, Martas ektemann
* Robert Dalban - sjømannen
* Ave Ninchi - Maria, naboen
* Checco Rissone - forfalskeren
* Renato Malavasi - tannlegen
* Carlo Tamberlani - inspektøren
* Vittorio Duse - agenten

## Referanser


## Eksterne lenker
*
Den berusede engelen

er en japansk spillefilm fra 1948 regissert av Akira Kurosawa.

## Handling
Sanada er en alkoholisert doktor, i Japan kort tid etter andre verdenskrig, som behandler en pasient ved navn Matsunaga (spilt av Toshiro Mifune) etter en skuddveksling mot et rivaliserende syndikat. Legen diagnostiserer den unge gangsteren med tuberkulose. Legen møter også Matsunagas tidligere sjef, Okada, som også var den voldelige tidligere kjæresten til legens kvinnelige assistent. I mellomtiden fortsetter Sanada også å behandle sine andre pasienter. Matsunaga slutter etter hvert å følge legens råd, glir tilbake til gamle drikke-vaner og går på nattklubber sammen med Okada.

## Rolleliste
* Takashi Shimura som doktor Sanada
* Toshiro Mifune som Matsunaga
* Reisaburo Yamamoto som Okada
* Michiyo Kogure som Nanae
* Chieko Nakakita som sykepleier Miyo
* Eitarō Shindō som Takahama.

## Galleri

|Reisaburo Yamamoto i rollen som Okada.
|Yoshiko Kuga i rollen som ung skolejente.
|Takashi Shimura i rollen som Doktor Sanada.


## Referanser


## Eksterne lenker
*
En judosaga

er en japansk spillefilm fra 1943 regissert av Akira Kurosawa. Dette var hans debut som regissør.

## Handling
I 1883 er Sanshiro en talentfull ungdom som ønsker å bli jujutsu-mester, ved å begynne som student ved en kampsport-skole. Hans første forsøk på å finne en passende instruktør mislyktes. Men han finner omsider en dyktig mester, Shogoro Yano fra Shudokan Judo-skole. Sanshiro er fysisk dyktig. Men han mangler selvkontroll, og blir involvert i slagsmål. Etter en straff som instruktøren hans setter opp for å teste hans utholdenhet, begynner Sanshiro å anerkjenne sine tidligere feil. Sanshiro blir etter hvert en ledende student ved skolen. 

Byen ønsker å ansette en kampsport-skole og sørge for opplæring for den lokale politi-styrken, og skolen som Sanshiro er student ved, blir en ledende kandidat sammen med deres rival, skolen til Ryōi Shintō-ryū jujutsu ledet av Hansuke Murai. I en konkurranse mellom de to skolene, blir Sanshiro valgt til å representere skolen deres i en offentlig slåsskamp mot Murai, for å avgjøre hvilken skole som er best egnet til å trene politiet i kampsport. Men samtidig begynner Sanshiro etter hvert å få romantiske følelser for Sayo, datteren til Hansuke Murai.

## Referanser


## Eksterne lenker
*
Chromium

**Chromium** er en nettleser med åpen kildekode hvorfra Google Chrome henter sin kildekode. Nettleserne deler det meste av kode og egenskaper, selv om det er enkelte mindre forskjeller i egenskaper og forskjellig lisensiering.

Første versjon ble lansert 2. september 2008. Siste versjon er 51.0.2692.2 og ble lansert 28. mars 2016.

## Referanser


## Eksterne lenker
* 
*
Eryalus

* Se Systematisk inndeling

***Eryalus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En nokså stor trebukk med lange antenner. Kroppen er lysgrå med fine, brune tverrstriper. Pronotum er nærmest sylindrisk med en kort pigg et stykke bak midten av hver sidekant.

## Levevis
Disse billene har larver som lever i død ved av løvtrær, ofte like under barken.

## Utbredelse
Slekten er utbredt i Sørøst-Asia (Borneo og Sumatra).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Lamiini
******** Slekten *Eryalus* Pascoe, 1888 
********* *[[Eryalus tigrinus]]* (Thomson, 1878)

## Kilder
* Catalog of the lamiines of the world - Monochamini
* Katalog over artene
* Bildegalleri 

## Eksterne lenker
*
Papyrus Egerton 2

**Papyrus Egerton 2** består af fire papyrusfragmenter av et ukjent evangelium fra den annen halvdel av det 2. århundre funnet i Egypt. Det er verken kjettersk eller gnostisk, og menes å representere en *johannestradisjon* som er uavhengig av den kanoniske Johannes. Manuskriptet menes å være skrevet i Egypt.

Fragmentene ble erhvervet av British Museum fra en egyptisk antikvitetshandler i 1934, og ble dokumentert i artikkelen *Fragments of an Unknown Gospel and other early papyri*, av H.I. Bell og T.C. Skeat, i 1935. Det eksakte funnsted er ikke kjent, men fragmentene menes å være funnet i Oxyrhynchus i Egypt. De inngår i dag i samlingene ved British Library, og kan ses på John Ritblat Gallery i London.

De tre fragmenter har størrelsen 11,5 x 9,2 cm, 11,8 x 9,7 cm og 6 x 2,3 cm. Dateringen av fragmentene er skjedd ved hjelp av paleografiske undersøkelser.

I 1987 fant man et fjerde fragment av manuskriptet i en samling papyrusfragmenter i Köln. Dette fragment, som kalles *Papyrus Köln 255*, har størrelsen 5,5 x 3 cm, og passer inn i bunnen av det første av *Egerton*-fragmentene. Den samlede tekst av alle fragmenter er skrevet på gresk, og består av 94 linjer med ca. 2000 bokstaver, som danner ca. 400 ord.

Teksten kan inndeles i seks avsnitt. De fire med direkte paralleller til skriftsteder i Det nye testamente:

* linje 1-24: Johannes 5,39; 5,45; 9,29 (*Johannes 3,2; 5,46-47; 7,27-28; 8,14; 10,25; 12,31*)
* linje 25-34: Johannes 7,30; 7,44; 8,20; 8,59; 10,30-31;10,39; Lukas 4,30
* linje 35-47: Matteus 8,2-4; Markus 1,40-44; Lukas 5,12-14; 17,12-19; (*Johannes 5,14; 8,11*)
* linje 50-66: Matteus 22,15-22; Markus 12,13-17; Lukas 20,20-26; (*Matteus 15,7-9; Markus 7,6-7; Lukas 6,46, Johannes 3,2*)
* linje 67-82: Ingen direkte parallell til bestemte skriftsteder, men inneholder ord og ordsammensetninger som har paralleller i Apostlenes gjerninger, enkelte av brevene og steder i evangeliene
* linje 82-94: Beskrivelse av vold mot Jesus der ikke omtales i Det Nye Testamente

: *Skriftstedene i parentes henviser til paralleller i Det Nye Testamente, men som er tatt ut av deres kanoniske kontekst.*

Der er tale om fragmenter fra et ukjent evangelium som er skrevet i et avdempet språk. Da visse av parallellene til Det Nye Testamente er tatt ut av deres kanoniske sammenheng, formodes det at forfatteren til manuskriptet har arbeidet ut fra en muntlig overlevering fremfor en skriftlig.

Manuskriptet representerer tilsynelatende en johannestradisjon som nok er tidsmessig sammenfallende med den kanoniske Johannes, men uavhengig av den. Fragmentene er sammen med det litt eldre Rylands Papyrus (P52) den eldste bevarte referanse til Johannesevangeliet.

## Eksterne lenker
* The PAPYRUS EGERTON 2 Homepage
* Artikkelen ''Fragments of an Unknown Gospel and other early papyri'' fra 1935
* Papyrus Egerton 2: English Translation – oversettelse av den greske tekst
* Papyrus Egerton 2: Fragments from a Gospel Codex
* John Ritblat Gallery – Sacred Texts
USA-mesterskapet i friidrett for junior 2015

**USA-mesterskapet i friidrett for junior 2015** ble arrangert fra 25. til 28. juni 2015, i Eugene i Oregon, sammen med USA-mesterskapet i friidrett 2015 for seniorer. 

## Resultater
### Herrer

### Kvinner

## Se også
*USA-mesterskapet i friidrett 2015

## Eksterne lenker
*  USATF - 2015 USATF Junior Outdoor Championships  (resultater)
Cooperstown (Nord-Dakota)

**Cooperstown** er en by i Nord-Dakota i USA. Det er hovedsenter for Griggs County og ved folketellingen i 2010 hadde byen 984 innbyggere.

Cooperstown ble etablert i 1882 da jernbanen ble ført frem til stedet. Under den kalde krigen var det flere rakettsiloer med atomraketter i området rundt Cooperstown, blant annet Ronald Reagan Minuteman Missile Site som senere har blitt gjort om til museum.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Cooperstown

**Cooperstown** kan vise til:

*Bahamas:
**Coopers Town
*USA:
**Cooperstown (New Jersey)
**Cooperstown (New York)
**Cooperstown (Nord-Dakota)
**Cooperstown (Pennsylvania)
**Cooperstown (Wisconsin)
Ibykos

**Ibykos** var en gresk lyriker fra Rhegion i det sørlige Italia, han levde omkring 530 f.Kr. Ibykos var berømt særlig som erotisk skald for den glødende følelse han la inn i sine dikt. Han ble regnet blant de *[[ni lyriske poeter]]* i antikken.

## Beskrivelse
Ibykos førte et omvandrende liv og gjestet en tid enevoldsherskeren Polykrates på Samos. En del av diktene hans behandler heroisk-mytiske emner (som Stesichoros), men de fleste av diktene er erotiske og lovpriser unge pikers og gutters kjærlighet. Det var særlig som pederastisk dikter at han var kjent i oldtiden.

Under en ferd til Korint skal han ha blitt overfalt og slått i hjel av røvere. Deres udåd ble deretter på et underfullt vis avslørt av en flokk forbiflyvende traner; de var de eneste levende vesener som hadde bevitnet tildragelsen og var blitt anropt av Ibykos om å hevne hans død.

«Ibykos’ traner» ble til en talevending for å betegne en uforutsett oppdagelse, og fortellingen om den er blitt spredt i vide kretser ved Friedrich Schillers diktverk «*Die Kraniche des Ibykus*» (*Ibykos' traner*). 

Av hans sanger som er sammenfattet i syv bøker, og som i den doriske korlyrikkens stil behandlet mytiske og erotiske emner, finnes noen fragmenter i behold blant *[[Oxyrhynchus papyri]]*.

## Utgaver
* Malcolm Davies (utg.): *Poetarum Melicorum Graecorum Fragmenta*, Band 1: *Alcman, Stesichorus, Ibycus*. Oxford University Press, Oxford 1991, ISBN 978-0-19-814046-7
* Denys Lionel Page: *Poetae Melici Graeci*. Clarendon Press, Oxford 1975.

## Litteratur
* Andreas Bagordo: *Ibykos*. I: Bernhard Zimmermann (utg.): *Handbuch der griechischen Literatur der Antike*, Band 1: *Die Literatur der archaischen und klassischen Zeit*. C. H. Beck, München 2011, ISBN 978-3-406-57673-7, s. 196–199
* Christian Mueller-Goldingen: *Dichter und Herrscher. Zur Polykrates-Ode des Ibykos*. Antiquité classique 2001.

## Referanser


## Eksterne lenker
* Zweisprachige Textauswahl zu den griechischen Lyrikern mit zusätzlichen Hilfen
*
Hippodameia

**Hippodameia** (gresk: : Ἱπποδάμεια, andre navneformer **Hippodamia** og **Hippodamea**) var i gresk mytologi datter til kongen i Elis.

Hippodameia ble kurtisert  av Pelops som bare kunne vinne hennes hånd dersom han vant et kappløp med hest og vogn.

## Litteratur
* Otto Höfer: *Hippodameia 1*. In: Wilhelm Heinrich Roscher (Hrsg.): *Ausführliches Lexikon der griechischen und römischen Mythologie*. Band 1,2, Leipzig 1890, Sp. 2667–2671 (Digitalisat).
* Hans von Geisau: *Hippodameia 1)*. In: *Der Kleine Pauly* (KlP). Band 2, Stuttgart 1967, Sp. 1161.

## Eksterne lenker
*
Trygve Waldemar Fiske

**Trygve Waldemar Fiske** (født 1987 i Frei) er en norsk jazzmusiker (Kontrabass), kjent fra flere norske jazzensembler og plateutgivelser.

## Karriere
Fiske ble utdannet på jazzlinja ved Trondheim musikkonservatorium, og Norges musikkhøgskole. Han spiller med Heidi Skjerve Quartet på *Vegen Åt Deg* (2012) og Hanna Paulsberg Concept *Waltz For Lilli* (2012). Etter å ha mottatt Shells jazzstipend i 2013, initierte Fiske sin egen kvartertt **Waldemar 4**. De har spilt på mange norske jazzfestivaler som Moldejazz og Kongsberg Jazzfestival, og ga ut det selvtitulerte debutalbumet i 2015.

## Privatliv
Fiske er gift med Ine Hoem,

## Honors
* 2013: Shell's Jazzstipend

## Diskografi

### Solo album
; Within Waldemar 4
;* 2020: Waldemar 4 *The Buoy and the Sea (Amp Music & Records*
* 2015: *Waldemar 4* (Gigafon Records)

### Bidrar på
**Within the John Pål Inderberg Trio** 

* 2017: *Linjedalsleiken* (Poncha Records) 
* 2020: *Radio Inderberg* (Amp Music & Records) 
; Within the Heidi Skjerve Quartet

* 2015: Jazz frå Skogom (Øra Fonogram)

* 2012: *Vegen Åt Deg* (Øra Fonogram), including John Pål Inderberg & Vigleik Storaas

;Med Hanna Paulsberg Concept

* 2018: *Daughter of the Sun* (Odin) 

* 2016: *Eastern Smiles* (Odin)

* 2012: *Waltz For Lilli* (Øra Fonogram), including Oscar Grönberg & Hans Hulbækmo
* 2014: *Song For Josia* (Øra Fonogram), including Oscar Grönberg & Hans Hulbækmo

; With Ine Hoem
* 2015: *Angerville* (Propeller Recordings)
**Within Odd Steinar Albrigtsen Quintet** 

* 2016: *Mode* (Recorda Records) 

**Within Karl Strømme Quintet** 

* 2018: *Dynalyd* (Riverboat Records)

## Referanser



## Eksterne lenker
* 
*  WALDEMAR 4 på Moldejazz
Towner (Nord-Dakota)

**Towner** er en by i Nord-Dakota i USA. Den er administrasjonssenter for fylket McHenry County og ved folketellingen i 2010 hadde den 533 innbyggere. På tross av navnlikheten ligger ikke byen Towner i fylket med samme navn.

Towner ble grunnlagt i 1886 og er oppkalt etter borgerkrigsveteranen oberst O.M. Towner som var en av de første nybyggerne.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Hans Hulbækmo

**Hans Hulbækmo** (født 1989) er en norsk jazzmusiker (trommer, perkusjon og vibrafon) og komponist.

Han er kjent fra nye norske band og plateutgivelser.

## Karriere
Hulbækmo studerte musikk på jazzlinja ved Trondheim musikkonservatorium, NTNU. Der han ble med i det akustiske jazzbandet Moskus med studiekameratene Fredrik Luhr Dietrichson (kontrabass) og Anja Lauvdal (piano). Debutalbumet deres var *Salmesykkel* (2012), og de nådde finalen i Jazzintro det året, da han forøvrig også var i finale med Hanna Paulsberg Concept.

Hulbækmo spiller også i bandet Your Headlights Are On som kom med et selvtitulert album i 2011, i bandet Snøskred som debuterte med albumet *Whiteout* (2012) og med Anja Lauvdal. I 2014 tok han over som trommeslager i den svensk-norske Atomic og i 2015 gav han ut albumet *Yoga* med Broen. I 2020 var han med å starte jazzkvartetten Flukten sammen med Hanna Paulsberg,  og . Bandet ga ut albumet *Velkommen håp* året etter.

## Familie
Han er sønn av folkemusiker og sangerinne Tone Hulbækmo og fløytisten Hans Fredrik Jacobsen, og bror til pianisten Alf Hulbækmo. Han var tidligere gift med tubaist og bassist Heida Mobeck.

## Hedersbevisninger
* 2011: Grappas Debutantpris fra Grappa, sammen med Moskus  
* 2012: Finalist i Jazzintro
* 2024: Edvard-prisen i klassen utfordrer for *Tilfeldig næpe*
* 2025: Nominert til Folkelarmprisen i klassen årets produksjon – bestillingsverk eller forestilling for *Kvåvne*, sammen med ,  og Sondre Meisfjord

## Diskografi
;Soloalbum
* 2024: *Tilfeldig næpe* (Hubro/Grappa)
* 2025: *Unit of Time* (Motvind Records)

;Med Broen
* 2013: *Broen/Invader Ace: The split jump drug EP (10" EP*) (Kakao Musikk)
* 2015: *Yoga* (LP) (Nabovarsel)

;Med Your Headlights Are On
* 2011: *Your Headlights Are On* (Dayladore Collective)

;Med Oluf Dimitri Røe
* 2011: *Meltemi – wind of Mykonos* (Etnisk Musikklubb)

;Med Moskus
* 2012: *Salmesykkel* (Hubro)
* 2014: *Mestertyven* (Hubro)
*2018: *Mirakler* (Hubro)

;Med Snøskred
* 2012: *We are (7" single)* (Riot Factory, Sad songs for happy people)
* 2012: *Whiteout* (Riot Factory, Sad songs for happy people)

;Med Hanna Paulsberg Concept
* 2012: *Waltz For Lilli* (Øra Fonogram)
* 2014: *Song For Josia* (Øra Fonogram)

;Med Therese Aune
* 2012: *Billowing Shadows Flickering Light* (Riot Factory)

;Med Sommerfuglfisk
* 2013:  *The Guest House* (Bergland Productions)

;Med Skadedyr
* 2013: *Kongekrabbe* (Hubro)

;Med Flukten
* 2021: *Velkommen håp* (Odin)

## Referanser


## Eksterne lenker
*
Ole Martin Lappen

**Ole Martin Lappen** (1867–1943) var en norsk gårdbruker og politiker. Han representerte Arbeiderdemokratene på Stortinget i periodene 1910–1919 og 1922–1924.

Lappen var sønn av en gårdbruker i Hov sogn i Søndre Land. I yngre år arbeidet han som snekker og tømrer, til han i 1895 tok over farsgården og drev denne. 

Han fikk plass i herredsstyret i 1896 og var ordfører i Søndre Land fra 1907 til 1922. I omtrent 10 år var han styremedlem i Venstres amtsforening, før han i 1906 ble kretsformann for Arbeiderdemokratene. Han hadde mange verv, og var blant annet ordfører i representantskapet i den lokale sparebanken og styremedlem i Valdresbanen. 

Lappen representerte kretsen Hadeland og Land på Stortinget fra 1910 til 1918. Han var medlem i sosialkomiteen, nestformann 1913–1918. Ved stortingsvalget høsten 1918 nådde han ikke opp, men han kom tilbake på Stortinget 1922–1924, da med plass i landbrukskomiteen. I alle stortingsperiodene var han innvalgt for Arbeiderdemokratene.

## Referanser


## Kilder
*Lindstøl, Tallak: *Stortinget og Statsraadet 1814–1914*. Kristiania, 1914
*

## Eksterne lenker
*
George Sinner

**George Albert Sinner** (1928–2018) var en amerikansk politiker fra North Dakota Democratic-Nonpartisan League Party, som er partiorganisasjonen til Det demokratiske parti i denne delstaten.

Sinner var Nord-Dakotas 29. guvernør i årene 1985 til 1992, gjennom to femårsperioder, og er per 2016 den siste guvernøren i Nord-Dakota fra sitt parti.

Sinner avla i 1950 en bacheloreksamen i filosofi ved det katolske Saint John’s University i Minnesota og tjenestegjorde deretter i Koreakrigen i 1950 og 1952 i Air National Guard. Sinner giftet seg 10. august 1951 med Elizabeth Jane Baute og de fikk ti barn, seks sønner og fire døtre.

Sinner arbeidet innenfor landbrukssektoren i Nord-Dakota. Han ble valgt inn i delstatens senat i perioden 1962 til 1967. Han stilte til valg til Representantenes hus i 1964, men ble slått av republikaneren Mark Andrews.

I 1982 ble han valgt inn i Representantenes hus i Nord-Dakota, og han ble valgt til guvernør ved valget i 1984, og etterfulgte i 1985 Allen I. Olson som guvernør. Han ble gjenvalgt i 1988, men søkte ikke gjenvalg og ble i 1992 etterfulgt av Ed Schafer. Da senator Quentin Northrup Burdick døde i 1992, utnevnte Sinner enken Jocelyn Burdick som senator.

Sinner hadde en krevende tid som guvernør da delstaten opplevde den verste landbrukskrisen forårsaken av tørke siden Den store depresjonen på 1930-tallet. Samtidig var han guvernør ved 100-årsjubileet for Nord-Daktotas opptakellse som delstat i USA i 1989. Sinner sto for en viss reorganisering av delstatens administrasjon, særlig innen for økonomi- og næringsutvikling. I 1991 ble Nasjonalgarden i Nord-Dakota innkalt til tjeneste i Persiabukten under Gulfkrigen.

## Referanser


## Eksterne lenker
* Jane Sinner Papers at The University of North Dakota
* North Dakota Historical Society: George Sinner
Heida Mobeck

**Heiða Karine Jóhannesdóttir Mobeck** (født 1987) er en norsk jazzmusiker (tuba) og orkesterleder. I perioden 2026–28 er hun kunstnerisk leder for Trondheim Jazzorkester.

I 2015 mottok hun Sparebank 1 JazZstipendiat, med duoen 'Skrap' i samarbeid med Anja Lauvdal.

## Diskografi
;Med 'Your Headlights Are On'
*2011: *Your Headlights Are On* (Dayladore Collective)

;Med 'Avalanche'
*2012: *Whiteout* (Riot Factory)

;Med 'Broen'
*2013: *Broen/Invader Ace: The split jump drug EP (10" EP*) (Kakao Musikk)
*2015: *Yoga*' (LP) (Nabovarsel)

;Med 'Skadedyr'
*[2014: *Kongekrabbe* (Hubro)
*2016: *Culturen* (Hubro)

;
*2013: *Climbing The Rainbow* (Riot Factory)

;Coverdesign for Hanna Paulsberg Concept
*2012: *Waltz For Lilli* (Øra Fonogram)

## Referanser



## Eksterne lenker
*
Bojan Šaranov

**Bojan Šaranov** (født 22. september 1987 i Vršac) er en serbisk fotballspiller som spiller for den serbiske klubben Partizan som målvakt. 

Šaranov begynte sin fotballkarriere i OFK Beograd, og spilte siden for OFK Beograd i Mačva Šabac, Bežanija og Rudar Pljevlja. Han debuterte for Serbia i 2011 mot Sør-Korea. Sommeren 2011 flyttet han til Maccabi Haifa.

## Referanser


## Eksterne lenker
*
Beulah (Nord-Dakota)

**Beulah** er en by i Nord-Dakota i USA. Ved folketellingen i 2010 hadde byen 3121 innbyggere.

Fra 1911 ble det gjort forsøk på å bosette området under navnet Troy, men det var ikke før området ble solgt og byen fikk sitt nåværende navn, at bosettingen begynte. Byen utviklet seg fort rundt kullgruvene i området. Kullgruvene og kraftstasjonene i Beulah har gitt byen tilnavnet «Energy Capital of North Dakota».

## Se også
*Antelope Valley kullkraftverk
*Coyote kullkraftverk

## Referanser


## Eksterne lenker
* 
*  Innbyggertall 2010 - 2019 – United States Census Bureau
Mohall (Nord-Dakota)

**Mohall** er en by i Nord-Dakota i USA. Det er administrasjonssenter for fylket Renville County og ved folketellingen i 2010 hadde byen 783 innbyggere.

Byen er oppkalt etter M. O. Hall som bosatte seg i området i 1901.

## Referanser


## Eksterne lenker
*